text:
English
Apostle Grace Lubega
Romans 4:13 (KJV); For the promise, that he should be the heir of the world, was not to Abraham, or to his seed, through the law, but through the righteousness of faith.
The Greek word for righteousness in our theme scripture is ‘dikaiosune’ which is translated to mean, among other things, rightness. With such a context, when the Bible speaks of the righteousness of faith, it by extension means the rightness of faith.
The rightness of faith is stirred when a man’s conscience is awakened to the knowledge that he was created in the very image and likeness of God through the new birth (Colossians 3:10).
You can never carry any consciousness of lack. This is because, in accurately understanding the image in which you were created, you receive the faith that God has blessed you with everything that pertains to life and godliness.
The promises of God are manifested through this faith and in our confession of the truth of who we are. This is why in Philemon 1:6 the Bible says that the communication of our faith becomes effectual through the acknowledging of every good thing which is in us in Christ Jesus.
The righteousness of faith renews your mind not to conform to the way the world thinks. It is the continual reminder that as long as you are established in faith, you are right to God and as such entitled to the privileges and liberties He has availed through His promises.
FURTHER STUDY: Genesis 1:26, 2 Peter 1:3
GOLDEN NUGGET: The righteousness of faith renews your mind not to conform to the way the world thinks. It is the continual reminder that as long as you are established in faith, you are right to God and as such entitled to the privileges and liberties He has availed through His promises.
PRAYER: Loving Father, I thank You for this truth. I thank You because my faith is right and it confirms all the promises You have given me through Christ. My mind is renewed and I walk in the understanding that I am created in Your image and likeness, to the glory of Your name, Amen.
Luganda
OBUTUUKIRIVU OBW’OKUKKIRIZA
Omutume Grace Lubega
Abaruumi 4:13 (KJV); Kubanga okusuubiza tekwaweerwa Ibulayimu newakubadde ezzadde lye mu mateeka, nti alibeera musika wa nsi zonna, wabula mu butuukirivu obw’okukkiriza.
Ekigambo ky’oluyonaani eky’okukkiriza mu kyawandiikibwa kyaffe ekigguddewo kiri ‘dikaiosune’ ekivvuunulwa okutegeeza ebintu bingi ng’ekimu ku byo bwe butuufu. N’enkozesa y’ebigambo mu mbeera ng’eyo , Baibuli bw’eyogera ku butuukirivu bw’okukkiriza, mu bugazi bwakyo kitegeeza obutuufu obw’okukkiriza.
Obutuufu bw’okukkiriza busiikuulibwa ng’okutegeera kw’omuntu kuzuukusiddwa eri okumanya nti yatondebwa mu kifaananyi kyennyini
n’engeri ya Katonda okuyita mu kuzaalibwa okuggya. (Abakkolosaayi 3:10).
Tosobola kubeera na ndowooza ya kubulwa. Kubanga, mu kutegeera obulungi ekifaananyi kye watondebwamu, ofuna okukkiriza nti Katonda akuwadde omukisa mu byonna eby’obulamu n’ebyokutya Katonda.
Ebisuubizo bya Katonda byolesebwa okuyita mu kukkiriza kuno n’okwatula kwaffe okw’amazima kwekyo kye tuli. Y’ensonga lwaki mu Firemooni 1:6 Baibuli egamba nti okussa ekimu okw’okukkiriza kwaffe kukolanga omulimu, mu kutegeerera ddala buli kigambo ekirungi ekiri mu ffe, olwa Kristo.
Obutuukirivu bw’okukkiriza buzza buggya endowoozayo ereme okufaanana engeri ensi gy’elowooza. Kyakujjukizibwanga buli kiseera nti bw’oba nga okyanywezeddwa mu kukkiriza, oli mutuufu eri Katonda era mu ngeri eyo osaanira okufuna okuganyulwa n’eddembe by’ataddewo okuyita mu bisuubizo bye.
YONGERA OSOME: Olubereberye 1:26, 2 Peetero 1:3
AKASUMBI KA ZAABU: Obutuukirivu bw’okukkiriza buzza buggya endowoozayo ereme okufaanana engeri ensi gy’elowooza. Kyakujjukizibwanga buli kiseera nti bw’oba nga okyanywezeddwa mu kukkiriza, oli mutuufu eri Katonda era mu ngeri eyo osaanira okufuna okuganyulwa n’eddembe by’ataddewo okuyita mu bisuubizo bye.
ESSAALA: Kitange omwagalwa, Nkwebaza ku lw’amazima gano. Nkwebaza kubanga okukkiriza kwange kutuufu era kunyweza ebisuubizo byonna by’ompadde mu Kristo. Endowooza yange ezziddwa buggya era ntambulira mu kutegeera nti natondebwa mu kifaananyi kyo ne mu ngeri yo, ku lw’ekitiibwa ky’erinnya lyo, Amiina.
Runyankore
OKUHIKIRIRA KW’OKWIKIRIZA
Entumwa Grace Lubega
Abarooma 4:13; Ahakuba endagaano ei Abrahamu n’abaijukuru baaraganisiibwe ku barihungura ensi, terarugire mu Biragiro, kureka omu kuhikiirira ahabw’okwikiriza.
Ekigambo ky’orugurika ky’okuhikirira omu mutwe gw’ebyahandiikirwe byaitu ni ‘dikaiosune’ ekirikuvunurirwa oihireho ebindi kumanyisa, okuhika. Omuri ekyo, Baiburi ku erikugamba aha kuhikirira kw’okwikiriza, neyeyongyera kumanyisa okuhika kw’okwikiriza.
Oku okuhika kw’okwikiriza nikukora enteekateeka y’omuntu ku erikusisimukira okumanya ngu akahangwa omu muringo n’omu nshusha ya Ruhanga omu kuzaarwa busya (Abakolosai 3:10).
Torikubaasa kugira enteekateeka y’obukyene. Eki nahabw’okuba, omu kwetegyereza gye ekishushani eki wahangirwemu, notuunga okwikiriza ngu Ruhanga akuhaire ebintu byona ebishemereire amagara n’okutiina Ruhanga.
Ebi Ruhanga yaraganiise nibireebekyera omu kwikiriza oku hamwe n’okwatura kwaitu kw’amazima g’eki turi. Eki nikyo ahabw’enki omu Filemooni 1:6 Baiburi negira eti okukwatanisa n’abandi eby’okwikiriza kwaitu kwongyere omuriitwe okushoborokyerwa ebirungi byona ebi twine omuri Kristo Yesu.
Okuhikiirira kw’okwikiriza nikugarura busya enteekateeka yaawe ngu etashushana n’oku ensi erikuteekateeka. N’okuguma noijuka ngu waguma ohamiibwe omu kwikiriza, noba ohikire ahari Ruhanga kandi ahabw’ekyo noba oshemeire ebirungi hamwe n’obusingye obu ataireho omu biyaraganiise.
SHOMA NEEBI: Okutandika 1:26, 2 Petero 1:3
EZAABU: Okuhikiirira kw’okwikiriza nikugarura busya enteekateeka yaawe ngu etashushana n’oku ensi erikuteekateeka. N’okuguma noijuka ngu waguma ohamiibwe omu kwikiriza, noba ohikire ahari Ruhanga kandi ahabw’ekyo noba oshemeire ebirungi hamwe n’obusingye obu ataireho omu biyaraganiise.
OKUSHABA: Taata omukundwa, Ninkusiima ahabw’amazima aga. Ninkusiima ahabw’okuba okwikiriza kwangye kuhikire kandi nikuhamya ebiwaraganiise byona ebi ompaire omuri Kristo. Ebiteekateeko byangye bigariirwe busya kandi ningyendera omu kwetegyereza ngu mpangirwe omu muringo n’eshusha yaawe, ahabw’ekitiinisa ky’eiziina ryaawe, Amiina.
Acoli
KIT MATIR PI YE LUBANGA
Lakwena Grace Lubega
Jo Roma 4:13 (KJV); Cikke ma onoŋo yam Lubaŋa ociko bot Abraim ki likwaye, ni, wi lobo ducu bibedo megi, gin mumiyo ociko, pe ni Abraim yam ocobo cik, ento pein en onoŋo oye Lubaŋa, ka doŋ gikwane ni kite atir.
Kit matir ileb Greek ma kicoyo i kwanwa matini en aye ‘dikaiosune’ ma tere gonye ikin jami mukeneni ni, bedo kakare. Ki lakit lok man, ka Baibul loko ikom kit matir pi ye Lubanga, nongo bene tyenlokke ni kit matir pi ye ikom Lubanga.
Kit matir pi ye ikom Lubanga bino ka ngec pa ngatmoni oco ikom ngec ni gicweyo en ite cal dok kit ma En nen kikome wok ki nywale manyen ( Jo Kolocai 3:10).
Pe itwero bedo ki tam me bedo labongo ginmo keken. Man tye pieni, i niang maber ikom cel ma gicweyi iye, in inongo niye ni Lubanga otyeko mini jami ducu ma lube ki kwo dok ngeyo Lubanga.
Cike pa Lubanga nyute ki niye man dok ilokwa ikom ada pa nga ma wabedo. Man aye oweko ibuk pa Philemon 1:6, Baibul waco ni kit ribbe ma waribbe wan kwedi i kom niye odok matek ma romo niaŋowa matut i kom gin maber ducu ma watye kwede i Kricito.
Kit matir pi ye ikom Lubanga rojo tamwa pe me bedo kitma wilobo tamo kwede ni. En aye lapor wic tere tere ni kace pwod ocung i niye, in itye kakare kibot Lubanga dok pi meno itye ki twero me bedo ki jami mabecu dok bedo agonya ma en ominiwa kun wok ki i cike ne.
KWAN MUKENE: Acakki 1:26, 2 Petero 1:3
LWOD MADIT: Kit matir pi ye ikom Lubanga rojo tamwa pe me bedo kitma wilobo tamo kwede ni. En aye lapor wic tere tere ni kace pwod ocung i niye, in itye kakare kibot Lubanga dok pi meno itye ki twero me bedo ki jami mabecu dok bedo agonya ma en ominiwa kun wok ki i cike ne.
LEGA: Wora me amara, Apwoyi pi ada man. Apwoyi atye ki niye ma atir dok en moko cike ducu ma imina i Kricito. Tamma oroc dok awoto i niang ni gicweya cali, me dwoko deyo inyingi, Amen.
Runyoro - Rutooro
OBURUKWEERA BWO KWIKIRIZA
Omukwenda Grace Lubega
Abaruumi 4:13 (KJV); Habw’ekiragaano, ngu nuwe araaba omugweetwa wensi yoona, kitabe kya Iburahimu, oba ensigo ye kuraba omukiragiro, baitu kuraba omuburukweera bwo kwikiriza.
Ekigambo ekyo ruyunaani eky’oburukweera omu mutwe gw’ekyahandikirwe kyaitu kiri ‘dikaiosune’ ekihindurwa kumanyisa, omubintu ebindi, okuba ohikire. Nomukuhandiika nkookwo, ebaibuli obwegamba ha burukweera obwo kwikiriza, omu kwongera kusoboora kimanyisa okuhika kw’okwikiriza.
Okuhika kw’okwikiriza kusikuurwa obwo entekereza y’omuntu obwesisimurwa hali okumanya ngu akahangwa omukisisani kandi nomukusisana Ruhanga kuraba omukuzaarwa buhyaka. (Abakolisaayo 3:10).
Tolisobora kuba nentekereza yokuburwa yoona. Kinu kiri habwokuba, omu kwetegerereza kimu kurungi ekisisani ekiwahangirwemu, otunga okwikiriza ngu Ruhanga akuhaire omugisa kuba nebintu byoona ebikwatagana ha bwomeezi hamu nobwa’ Ruhanga bwoona.
Ebiragaano bya Ruhanga byolekebwa kuraba omu kwikiriza kunu kandi nomukwatura kw’amananu okwekyo ekituli. Kinu niyo nsoga omu Filemoni1:6 Baibuli egamba ngu okubaza okwo’ kwikiriza kwaitu kutandika kukora kuraba omukugumya kwa buli kintu kyoona ekirungi ekiri omul’itwe omuli Kristo Yesu.
Oburukweera bwo kwikiriza bugaara buhyaaka entekereza yaawe omukuteisaniriza omulingo gw’ensi etekerezamu. Kiri ekigenda maiso nikikwijukiza ngu kasita orakaba ogumiziibwe omu kwikiriza, iwe ohikire hali Ruhanga kandi nahabweki nosemeera kwegondeza omubirungi kandi nomu’ bugabe bwebyo ebiyatuhaire kuraba omu biragaano Bye.
GALIHYA N’OSOMA: Okubanza 1:26, 2 Petero 1:3
EKIKURU MUBYOONA: Oburukweera bwo kwikiriza bugaara buhyaaka entekereza yaawe omukuteisaniriza omulingo gw’ensi etekerezamu. Kiri ekigenda maiso nikikwijukiza ngu kasita orakaba ogumiziibwe omu kwikiriza, iwe ohikire hali Ruhanga kandi nahabweki nosemeera kwegondeza omubirungi kandi nomu’ bugabe bwebyo ebiyatuhaire kuraba omu biragaano Bye.
ESAARA: Taata arukugonza, Ninkusiima habw’amananu ganu. Ninkusiima habwokuba okwikiriza kwange kuhikire kandi nikugumya ebiragaano byoona Iwe eby’omperiize kuraba omu Kristo. Entekereza yange egarwirwe buhyaaka kandi ndubatira omu kwetegereza ngu nkahangwa omukisisani kandi omukusisana Kwaawe, habw’ekitinisa kye ibara lyawe, Amiina.
Kiswahili
HAKI YA IMANI
Mtume Grace Lubega
Warumi 4:13 (KJV); Kwa maana ahadi ile ya kwamba atakuwa mrithi wa ulimwengu alipewa Ibrahimu na uzao wake, si kwa sheria bali kwa haki aliyohesabiwa kwa imani.
Neno la Kigiriki la haki katika andiko letu kuu ni ‘dikaiosune’ ambalo limetafsiriwa likimaanisha, miongoni mwa mambo mengine, haki. Kwa muktadha kama huo, Biblia inapozungumza juu ya haki ya imani, kwa upanuzi inamaanisha usahihi wa imani.
Haki ya imani inachochewa wakati dhamiri ya mtu inapoamshwa na kujua kwamba aliumbwa kwa sura na mfano wa Mungu kupitia kuzaliwa upya (Wakolosai 3:10).
Huwezi kamwe kubeba fahamu yoyote ya ukosefu. Hii ni kwa sababu, kwa kuelewa kwa usahihi sura uliyoumbwa nayo, unapokea imani kwamba Mungu amekubariki kwa kila kitu kinachohusu maisha na utauwa.
Ahadi za Mungu zinadhihirika kupitia imani hii na katika kukiri kwetu kweli kuhusu sisi ni kina nani. Ndio maana katika Filemoni 1:6 Biblia inasema kwamba ushirika wa imani yetu unafanya kazi kwa ujuzi wa kila kitu kizuri kilicho ndani yetu katika Kristo Yesu.
Haki ya imani huifanya upya nia yako ili usifanane na jinsi ulimwengu unavyofikiri. Ni ukumbusho wa kudumu kwamba maadamu umeimarishwa katika imani, wewe ni mwadilifu kwa Mungu na hivyo unastahili upendeleo na uhuru ambao ametupatia kupitia ahadi zake.
MASOMO YA ZIADA: Mwanzo 1:26, 2 Petro 1:3
UJUMBE MKUU: Haki ya imani huifanya upya akili yako ili usifanane na jinsi ulimwengu unavyofikiri. Ni ukumbusho wa kudumu kwamba maadamu umeimarishwa katika imani, wewe ni mwadilifu kwa Mungu na hivyo unastahili upendeleo na uhuru ambao ametupatia kupitia ahadi zake.
SALA: Baba Mpenzi, Nakushukuru kwa kweli hii. Ninakushukuru kwa sababu imani yangu ni sahihi na inathibitisha ahadi zote ulizonipa kupitia Kristo. Akili yangu inafanywa upya na ninatembea katika ufahamu kwamba nimeumbwa kwa sura na mfano wako, kwa utukufu wa jina lako, Amina.


c: text/html

text:
Sipiika wa Palamenti, Rt Hon. Anitah Among avuddeyo nalagira Akakiiko ka Palamenti akakwasisa empisa okutandika okunoonyereza ku Mubaka Munnakibiina kya National Unity Platform owa Bukoto South, Dr. Twaha Kagaba eyavuddeyo nazzaayo obukadde 40 ezaweebwa ababaka ba Palamenti okuyisa embalirira eyenyoongereza nga agamba nti ekikolwa kino kiweebula ekitiibwa n’okumenya amateeka agafuga Palamenti. Ye omubaka Kagabo agamba nti kino akikoze kugondera mateeka ga kibiina kye ekya NUP ekyabalagira okuzzaayo ssente zino.
Sipiika alagidde Akakiiko okudda ne alipoota mu mwezi gumu.
Share.

robotstxt: allowed

filter: keep


text:
11:1 a Is 13:1; 19:1; Yer 23:33-34 b Yon 1:2; Nak 2:8; Zef 2:13Kuno kwe kwolesebwa Katonda kwe yalaga Nakkumu, Omwerukoosi okukwata ku bibambulira ebyali bijjira Nineeve.
Obusungu bwa Mukama ku Nineeve
21:2 a Kuv 20:5 b Ma 32:41; Zab 94:1Katonda wa buggya era Mukama awalana eggwanga.
Mukama awalana eggwanga era ajudde ekiruyi.
Mukama yeesasuza ku balabe be
era aterekera abamuwakanya obusungu bwe.
31:3 a Nek 9:17 b Kuv 34:7 c Zab 104:3Mukama tatera kusunguwala, ate nga wa maanyi mangi
era tayinza n’akatono butabonereza oyo gwe gusinze.
Ekkubo lye liri mu mpewo ey’akazimu ne mu kibuyaga,
n’ebire ye nfuufu y’ebigere bye.
41:4 Is 33:9Akangavvula ennyanja n’agikaza
era akaza emigga gyonna,
ennimiro ez’omu Basani zikala, olusozi Kalumeeri lwonna lukayuse,
n’ebimuli bya Lebanooni biwotose.
51:5 a Kuv 19:18 b Mi 1:4Ensozi zikankanira mu maaso ga Katonda,
obusozi ne busaanuuka,
ettaka ne lyatikayatika mu maaso ge,
ensi n’ekankana n’abantu bonna abagirimu.
61:6 a Mal 3:2 b Yer 10:10 c 1Bk 19:11Ani ayinza okuyimirira mu maaso ge ng’asunguwadde?
Ani ayinza okugumira obusungu bwe obw’amaanyi?
Ekiruyi kye kibuubuuka ng’omuliro,
n’enjazi n’eziyatikayatika.
71:7 a Yer 33:11 b Zab 1:6Mukama mulungi,
kiddukiro mu kiseera eky’okulabiramu ennaku,
era alabirira abo bonna abamwesiga.
8Naye alisaanyaawo abalabe be mu mataba amazibu,
ekizikiza kiribawondera.
9Buli kye mwekobaana okukola Mukama,
alikikomya.
Akabi tekalijja mulundi gwakubiri.
101:10 a 2Sa 23:6 b Is 5:24; Mal 4:1Kubanga baliba ng’amaggwa agakwataganye,
era nga batamidde,
balyoke bookebwe omuliro ng’ekisambu ekikalu.
11Mu ggwe Nineeve muvuddemu omuntu
alowooza akabi
era ateesa ebibi ku Mukama.
121:12 a Is 10:34 b Is 54:6-8; Kgb 3:31-32Bw’ati bw’ayogera Mukama nti,
“Newaakubadde nga balina be bakolagana nabo bangi, ate nga bangi,
balizikirizibwa ne baggwaawo.
Newaakubadde nga mbabonereza mmwe abantu bange,
siriddayo kukikola nate.
131:13 Is 9:4Kaakano nzija kumenya ekikoligo kyabwe nkibaggyeko
era n’ebibasibye nnaabikutulakutula.”
141:14 a Is 14:22 b Mi 5:13 c Ez 32:22-23Kino Mukama ky’alagidde ekikwata ku Nineeve:
“Erinnya lyo terikyayala nate.
Ndizikiriza ekifaananyi ekyole n’ekifaananyi ekisaanuuse
ebiri mu masabo g’abakatonda bo;
ndisima entaana yo
kubanga oyinze obugwagwa.”
151:15 a Is 40:9; Bar 10:15 b Is 52:7 c Lv 23:2-4 d Is 52:1Yimusa amaaso, tunula ku nsozi, laba,
ebigere ebirungi eby’oyo aleese amawulire amalungi,
alangirira emirembe.
Ggwe Yuda kwata embaga zo entukuvu,
era otuukirize obweyamo bwo;
omubi kaakano takyakulumba,
azikiririzibbwa ddala, tolimulaba nate.


text:
14251 Views
(intro) Boy come closer You know that i need yah Our love is forever It will never melt away Boy come closer You know that i need yah Me and you together Every step all the way (verse 1) Eh.... Sembera funa n'ewotula Bino silidamu kubyogera Nkwagala nyo okuva kunsi mpaka kumwezi, nokukomawo Bwo'banga ojagala ndi wamukisa Nekibuuno'mu yakayitawo Yenna akusumbuwa amala bisera bye, dear mugambe nti yakeleewa (hook) Gwe olinga kalenda, nze lwesikulaba teli lunaku lwemanya Omasamasa nga zabu, nga'mayinja g'omayanja, ensimbi zembala (chorus) Sembera aaahahaah Ow'omukwano sembera nga sinaba kusanuuka x2 (verse 2) Nkunonyeza teli wesituuse, naye tebakutundayo mubutale Nenebuzako nekumikwanojo, Kyona kyoyala n'emisale Njakutuyana, njakuyiya, njakukola kyensobola, era byona mbikole Baby (hook) (Chorus x2) (Verse 3) Eh,Zibula amatu go, wulira amaziga agayika nga nkukabira Bwemba nasobya sonyiwa, ebibi siliddamu kubikola N'omutima gwagumadda gundi wamu, teguliddamu kumenyeka Baibe(hook) (chorus x4) (intro x2)
Advertisement
Ndaga | Irene Ntale
667 Views
Nyamba | Irene Ntale
3655 Views
Enamba | Irene Ntale
3183 Views
Shuga Daddy | Irene Ntale
5615 Views
Post Me featuring Mr Eazi | Irene Ntale
9873 Views
Sembera | Irene Ntale
14252 Views
Otubatisa feat. Sheebah Karungi | Irene Ntale
4612 Views
Nkulina | Jowy Landa
278 Views
Nyege | Adrenalyn Muzik
335 Views
Mutima | Anknown Prosper
2616 Views
Ebintu Bya Daddy | Hellen Lukoma
1434 Views
You featuring Arrow Boy X Fik Fameica | Karole Kasita
3336 Views
Lifist | Fik Fameica
1761 Views
Kansalewo | Sheebah Karungi
2470 Views
Picha featuring Grenade Official | Grenade Official
1835 Views
Oliwa | Carol Nantongo
1502 Views
Advertisement


text:
Amawulire
Okunonyereza ku Mubaka Zaake kutandika olwaleero
Ivan Ssenabulya
February 22nd, 2022
Bya Arthur Wadero
Akakiiko ka palamenti akamateeka era akakwasisa empisa, olwaleero kagenda kutandika okunonyereza kwako ku kamisona, omubaka wa munisipaali ye Mityana Francis Zaake ku bigambibwa nti yakakana ku amyuka sipiika Anita Among namuvuma okumwogoloza.
Akakiiko kano kakubirizibwa omubaka we Bugweri Abdu Katuntu, nga kagenda kufuna obujulizi okuva mu bantu naddala ababadde ku mwanjo, okulumiriza omubaka Zaake kwebyo byebamunenya.
Ensonga zino zaaletebwa mu palamenti, omubaka wa Bardege –Layibi, Martin Ojara Mapenduzi nga yemulugunya ku neyisa ya Zaake, bweyayita kigambibwa ku mitimbagano okuvuma Among.
Katuntu agambye nti bagenda kutandika ku ssaawa 5 nokuwliriza, obujulizi okuva ewa Martin Ojara Mapenduzi eyaleeta ekiteeso kino.
Oluvanyuma Zaake naye asubirwa nti ajja kweyanjula mu kakiiko kekamu, okuwulirizibwa.
Akakiiko kaweebwa wiiki 2 okuwuliriza ensonga zino.


text:
BYA BRIAN MUGENYI
LEVIXONE MUBUMPI
Amanya: Sam Lucas Lubyogo
Erinya epaatiike: Levixone
Emyaka: 28
Kyakola: Muyimbi
Ezimu kunyimba ze: Turn the replay, Ani alina amanyi, Watching You, Wedding story, Kirooto nendala.
Bazadde be: Maama (Winnie Mutamba), Taata (negyebulikati tamumanyi)
Amasomero mwe yasomera: Treasured kids nursery school, Kasubi parents, Grace High school ne St Joseph Mapeera weyamarira mu siniya eyokubiri.
Ttiimu gyawagira: Manchester United
Ekyajimwagaza: Cristiano Ronaldo.
Amanya ga ttiimu ye: Frankfurt FC (Esangibwa Kosovo, Lubaga)
Abazannyi balina: Nicholas Magezi, Ezra Ssengendo, Osama Kigundu, Rogers Kasule, Kasimu Kigozi, Muhamad Kasirye, Mogan Ssemwanga, Denis Kyagulanyi, Ismail Ssewava, George Gayi, Martin Katongole, Rosco Muwanguzi, Moses Gegawa, Kato Lawrence, Joram Male, ne Joshua Kawuma.
Kizibu okubuuza abayimbi abaliko mu Uganda bwekituuka mukuyimba awamu nokuwandika enyimba ezitendereza omutonzi nebatakuwa Levixone.
Omwaka gwetukubye amabega, oyinza okugumba gubadde gugwe. Kyokka nga negunno awaganyiza.
Ayimbye enyimba nnyingi ezitendereza omutonzi nga mweezo mwemuli n’olwa ‘Turn the replay’ olumubunyiza amawanga agawerako wano mu Africa kwoteeka ne ‘Embeera’ lweyayiiya ne Eddie Kenzo.
Gyebuvuddeko yayitibwa ekitongole kya Airtel Ug, okwetaba mukuyiiya enyimba ezikunga abawagizi okujja okuwagira ttiimu ye gwanga.
Levixone musajja mulokole eranga obulokolerebwe atambula nabwo kungulu nemunda. Takyuukakyuuka.
Ng’ogyeko omuziki, kumpi obulamu bwebwonna bwobanga wekannyiza emabega bubadde butambulira nnyo kumupiira.
Oluberyeberye, yatandikira kuguzannyira ku Treasured Kids weyasomera era awo ekitongole kya Fields of Life wekyamulabira nekitandika okumuwerera.
Wano, bawagula ebirabo ebiwerako kwoteeka nekikopo kya Nkalubo Cup ekyetabwangamu amasomero g’omu Lubaga. Mu mpaka zezimu Levixone yeyawangula ekirabo kyomuzannyi eyasinga bane okukyanga omupiira era yawebwa nesaawa eyokumukono ngekirabo.
Okuva olwo aze yetaba mubyemizannyo negyebuli kati awera nti siwakusa mukono.
Ngamunabyamizannyo yenna, Levixone naye akeera kukola duyiro.
Omupiira, kuye kiringa dagala. Buli wafuna ebimwerarikiriza mubulamu, bwaaba tayiyiza luyimba agenda wakiri neyetaba mukuguzannya omupiira ne ttiimu ye gyeyatandikawo emanyiddwa nga Frankfurt FC.
Eno esangibwa kukisaawe kya Kosovo, mu Lubaga, Kampala wansi womutendesi Ryzan Zion Churchson.
Ebimu kubyamutandisaawo ttiimu eno kwekulaba ng’akendeeza awamu nokumalawo obumenyi bwamateeka mukitundu olwensonga nti abavubuka bayitiriza emize okuli; ogw’okuba, okunywa enjaga awamu nokunuusa amafuta kyagamba nti kyaali kisuse.
Atandika okuwagira omupiira
Oluberyeberye, omuzannyi Cristiano Ronaldo dos Santos Aveiro mukaseerakano aguchangira mu Juventus FC wali e Italy, yeyamusikiriza okwagala ennyo omupiira.
Ronaldo, myaaka 33, bweyegatta ku Manchester United, Levixone yawalirizibwa okutandika okuwagira ttiimu eno.
Ronaldo, yegatta ku Mancherster United musizoni ya 2003-2004 wansi w’omutendesi Sir Alexander Chapman Ferguson ngaava mu ttiimu ya Sporting Lisbon eye Portugal.
Bweyalaba nga Ronaldo afuuse ensonga ku Manchester United, Levixone agamba nti tewaali kubuuza kulala yatandikiraawo okwagala ttiimu eno negyebuli kati kwafiira.
Buli Ronaldo weyaberanga mu ttiimu eno nakajjoozi ke akamyuufu akabeerangako namba musanvu, Levixon omwoyo gwe gwabeera nga mukakamu.
Agamba nti omuzannyi ono yali wanjawulo. Mirundi mingi yalekangawo nemere awaka okusobola okulaba emipiira gya Mancherster United.
Mubiseera Ronaldo bweyegatira ku Manchester United okuvugannya muttiimu eno kwali kwaamanyi.
Kuviira ddala kumukwasi wa ggoolo; Tim Howard abazibizi; Luke Steele, Wes Brown, Rio Ferdinard, Mark Lynch nabazannyi abalala abanyi nga; Ruud Van Nistelrooy, Luis Saha, Diego Forlan ne Ole Gunnar Solskjaer mukaseera kano abatendeka, kyabeera nga kizibu okulabanga Ronaldo mukisaawe mubuli mupiira.
Wabula olwokuba nti kuvadda nga Ronaldo muzannyi mukozi atenga nekyakola akyaagala, Levixone agamba kyamuyamba nnyo.
Agamba nti Ronaldo yasobola okweyubula natandika okuzannya omupiira mu Manchester United kumyaaka 17 gyeyali alina awatali kutya.
Wabula Ronaldo teyawangalira nnyo mu Manchester United. Awamu wonna; yabazannyira emipiira 292 nabateebera ggoolo 118 okuva mu 2003 okutuuka mu 2008.
Bweyegatta ku Real Madrid, Levixon teyasigala ku Manchester United kwokka. Agoberedde Ronaldo buli walaze yadde nga kumutima Manchester United gyeyasaako.
Ng’omutu, Levixone yayagala Ronaldo ng’omuzannyi era ekyokusalawo nava mu Manchester United takirinako buzibu.
Okuva olwo, Ronaldo walaga ne Levixone walaga. Obwagazi bwamulinako kizibu okubupima. Wabula bwoba omwekannyiza bulungi osobola okubulaba nadala buli wayogera kulinnya Ronaldo.
Mukaseera kano Juventus ye ttiimu Levixone gyatasubwa kulaba. Okuva Ronaldo weyagyegattako omwaka oguwedde kumpi buli mupiira ttiimu eno gwezannye omuyimbi ono agulabye.
Ronaldo nejaali mu Juventus yetimba omujoozi namba musanvu. Era bwekiri nekumijoozi gya Levixone ejisinga gyayambala.
Gyebuvuddeko, omuzannyi ono yaweza ggoolo ebikumi 400 oluvannyuma lwokuteeba ggoolo eyali empitirivu nga bazannya Genoa omupiira ogwagwa 1-1 kukisaawe kya
Allianz Arena.
Ekyokyafuula Ronaldo omuzannyi eyasooka okuteeba ggoolo 400 mu liigi zabulaaya zonna. Levixone weyawulira bino, obwagazi bwe kumuzannyi ono bwamweyongeera.
Ng’ogyeeko okuteba ggoolo, Levixone agamba nti Ronaldo era muzannyi wampisa. Agamba nti mirundi minji abazannyi abamanya nadala wano mu Uganda beyisa mungeri etali yabuntu olwetutumu lyebabeera bafunye ekitali ku Ronaldo.
Levixone agamba nti kulinnya Ronaldo lyalina, ggoolo zateebwe kwosa na amattiimu agamannya gazannyidemu yandibadde nokubuuza tabuza.
Agamba nti nemukuja okutendekebwa yandibadde takyajja olwetutumu lyalina mukuchanga omupiira.
Kyokka, Levixone kimwewunnyisa okulaba nti buli lunaku lwalaba Ronaldo ngatendekebwa nemukuzannya abanga eyakatandika okuzannya omupiira.
Levixone anyumya nti Ronaldo nga ali mukisaawe abeera nennyonta nnyingi nnyo eyokunonnya awamu nokubeera nomupiira mukisaawe ekitali nnyo kubazannyi abasinga nadala abateebi.
Ng’omuzannyi Ronaldo ayagala nnyo okukozesa omubiri gwe. Buli lunaku olukya kunsi Ronaldo alutwala nga lwamugaso nnyo mubulamu awamu nekukitone kye ekyokuzannya omupiira.
Muzannyi ayagala ennyo okukakalukana eranga buli lunaku akeera nnyo neyetedeka nga ye awo oluvannyuma nayolekera ekisawe kya Vinovo (Juventus centre) ekisangibwa mu Turin, okutendekebwa.
Mukiseera kino kuttiimu ya Juventus Ronaldo atendekebwa Massimiliano Allegri eranga amagoolo akyateeba.
Ng’ogyeeko okuteeba amaggoolo, Levixone era agamba nti Ronaldo afuna nobudde obukomawo ensangi zino okuyamba kubazibizi be okuli; Giorgio Chiellini, Medhi Benatia, Alex Sandro ne Andrea Barzagli singa babeera balumbiddwa omulabe.
Ezimu kuggoolo Levixone zatayinza kwerabira Ronaldo zateebye kwekuli gyeyateeba Arsenal mu 2009 mubiseera bya Ferguson ng’omutendesi.
Ng’omuzannyi, Ronaldo yabonyabonya nnyo Arsenal mubiseera Wenger weyabererawo.
Mukikopo kyabulaaya kyokka, Ronaldo yateeba Arsenal ggoolo bbiri, atenga mu liigi yabateeba 11 awamu nemu FA Cup mweyabatebeera ggoolo bbiri.
Levixone, agamba okuva Ronaldo weyava mu Manchester United, tanalabawo muzannyi ayinza kumwenkana.
Wabula agamba nti alabawo abazannyi nadala musaayi muto; Ander Herera gwagamba nti mukisawe omutima gwalina nobwagazi bwayolesa ngazannyira Manchester United oyinza okubwolekannyaako ne Ronaldo bweyalina nga yakajja.
Mukiseera nga Manchester United eri mukwezabugya wansi womutendesi Solskjaer, Levixon agamba nti akyali mugumu era luliba olwo balidamu nebawanika kukikopo nadala ekya liigi.
Wano kubutaka. Levixone muwagizi wa SC Vipers. Ezimu kunsonga zaawa ezamuwagiza ttiimu eno ye nanyiyo Lawrence Mulindwa gwagamba nti abeereddewo nnyo omupiira gwawano.
Vipers gyawagira, eri wansi womutendesi Edward Golola yadde nga omuzannyi gwatayagala kusubwa kwogerako ye Moses Waiswa.
Levixone agamba nti mubamusaayi muto Uganda beyali ebadde nabo abachanga akapiira yafunye Waiswa.
Olwokuba nti emirundi ejisinga abeera mubivulu, oluusi nemukutambula wabweeru wegwanga, Levixone tanaba kuwaayo nnyo budde kulaba Waiswa e Kitende.
Wabula anyumya nti eyo sinsonga. Ekyamwagaza Ronaldo sirwakuba nti afuna obudde nawayamuko naye wabula kugoberera ebyo ebyo ebimufaako. Eyo yensonga yemu gyaawa ne ku Waiswa.
Buli mupiira Vipers gwezannya afuba okugwoota kubutambi oluusi nagula namawulire nasoma ebijifaako mumpapula.
Levixone agamba nti ebimu kubyononye abantu abalina ebitone kwekubulwa empisa oluusi nokubulwa abantu ababakwata kumukono.
Agamba nti kukyokuyimba singa teyali omugenzi Mark Elvis kumukwata kumukono oba olyaawo bangi tebandimutegedde. Kino akyolekezaako nensonga yomuwuwutannyi Waiswa.
Anyumya nti bwotunulira Waiswa gwolabye leero ngazannya y’omu oyo era gwolaba nga omusanze wabweeru w’ekisaawe ekyongera okulaga nti yafuna omutu amubulirira awamu nokumulaga ekubo egolokofu.
Do you have a story in your community or an opinion to share with us: Email us at editorial@watchdoguganda.com


text:
Nga bweri enkola ya Uganda nti akoze ekikolobero tavunanibwa wabula akyusibwa, bwegutyo bwegubadde nga abadumira okukuba omukka ogubalagala mu bekiika kye Mbogo awamu namasasi mu disitulikiti ye Mityaana bakyusibwa nebasindikibwa mubitundu ebirala
DPC Alex Mwine awamu RPC Bob Kagarura abadumira okukuba omukka ogubalagala basindikidwa mu Hoima kwosa ne Bukedi nga eno jebagenda okukakalabiza emirimu jabwe nga bwegubadde.
Olunaku lwegulo, Polisi yakyiise eri embuga neyetonda olwebikolwa ebyakolebwa ku basajja ba Kabaka e Mityaana era wano kiteberezebwa okuba nti wewavudde kalunsambulira wokukyusibwa kwabakulu bano.
Kinajukirwa nti omukolo guno gwali gwakwoza yoza omukulu wekika kye Mbogo Kayiira era nga omu kubazukulu be Kyagulanyi Sentamu Robert abasinga gwebayita Bobi Wine yali asubirwa okuberayo era nga wano abakuuma ddembe webajirayo emigemera wala nebatandika okukola gwebategera okukakana nga abakulu ku kasolya bagenze bafeesa.
Also Read:Katikiro akubye Bobi Wine akaama, bibino ebibadde mulusisinkana lwabwe.


text:
1
Okutondebwa kw'ensi
1Ku ntandikwa, Katonda yatonda eggulu n'ensi. 2Ensi yali mu mbeera eyeetabuddetabudde, era nga njereere. Ekizikiza kyali kibuutikidde oguyanja, n'omwoyo gwa Katonda gwali gwetawulira ku mazzi. 3Awo Katonda n'agamba nti: “Wabeewo ekitangaala.” Ne wabaawo ekitangaala,#Laba ne 2 Kor 4:6 4Katonda n'alaba ng'ekitangaala kirungi. N'ayawula ekitangaala ku kizikiza. 5Ekitangaala n'akiyita “Emisana,” ate ekizikiza n'akiyita “Ekiro.” Ne buziba, ne bukya.#1:5 Ne buziba, ne bukya: Olunaku mu Bayudaaya lwatandikanga kawungeezi. Olwo lwe lunaku olubereberye.
6Katonda n'agamba nti: “Wabeewo ebbanga wakati w'amazzi, ligaawulemu.”#Laba ne 2 Peet 3:5 7N'ateekawo ebbanga, n'ayawula amazzi agali wansi w'ebbanga, n'agali waggulu waalyo. Ne kiba bwe kityo. 8Ebbanga n'aliyita “Eggulu.” Ne buziba, ne bukya. Olwo lwe lunaku olwokubiri.
9Katonda n'agamba nti: “Amazzi agali wansi w'eggulu, gakuŋŋaanire mu kifo kimu, olukalu lulabike.” Ne kiba bwe kityo. 10Olukalu n'aluyita “Ensi,” ate ekkuŋŋaaniro ly'amazzi, n'aliyita “Ennyanja.” Katonda n'alaba nga birungi. 11Era n'agamba nti: “Ensi emere ebimera ebya buli ngeri, ebeeremu omuddo ogubala ensigo, n'emiti egy'ebibala ebirimu ensigo, ng'ebika byabyo bwe biri.” Ne kiba bwe kityo. 12Awo ensi n'emera ebimera ebya buli ngeri: omuddo ogubala ensigo, ng'ebika byagwo bwe biri, ne miti egy'ebibala bwe gityo. Katonda n'alaba nga birungi. 13Ne buziba, ne bukya. Olwo lwe lunaku olwokusatu.
14Katonda n'agamba nti: “Wabeewo ebyaka mu bbanga ery'eggulu, byawulenga emisana n'ekiro, era biragenga ebiseera by'obudde, n'ennaku, n'emyaka, 15byakirenga mu bbanga ery'eggulu, bimulise ensi.” Ne kiba bwe kityo. 16Awo Katonda n'akola ebyaka bibiri ebinene, ekisinga obunene kifugenga emisana, ate ekitono kifugenga ekiro, era n'akola n'emmunyeenye. 17Katonda n'abiteeka mu bbanga ery'eggulu, bimulisenga ensi, 18bifugenga emisana n'ekiro, era byawulenga ekitangaala n'ekizikiza. Katonda n'alaba nga birungi.
19Ne buziba, ne bukya. Olwo lwe lunaku olwokuna.
20Katonda n'agamba nti: “Ekkuŋŋaaniro ly'amazzi lijjulemu ebiramu ebyewalula, n'ensi ebeeremu ebiramu ebibuuka mu bbanga.” 21Katonda n'atonda agasolo aganene ag'omu nnyanja, n'ebitonde byonna ebya buli ngeri ebibeera mu mazzi, n'ebibuuka mu bbanga. Katonda n'alaba nga birungi. 22N'abiwa omukisa, n'agamba nti: “Muzaale mwale, mujjuze ennyanja. N'ebibuuka mu bbanga byale mu nsi.” 23Ne buziba, ne bukya. Olwo lwe lunaku olwokutaano.
24Katonda n'agamba nti: “Ensi esibukemu ebiramu ebya buli ngeri, ensolo ezifugibwa, n'ez'omu ttale, ennene n'entono, n'ebyewalula.” Ne kiba bwe kityo. 25Katonda n'akola ebyo byonna, era n'alaba nga birungi.
26Katonda n'agamba nti: “Tukole abantu abali nga ffe, nga batufaanana, bafugenga eby'omu nnyanja n'ebibuuka mu bbanga, n'ebyewalula ku ttaka, n'ensolo era n'ensi yonna.”#Laba ne 1 Kor 11:7 27Awo Katonda n'atonda abantu abali nga ye, n'abatonda nga bamufaanana. Yabatonda omusajja n'omukazi,#Laba ne Mat 19:4; Mak 10:6#Laba ne Nta 5:1-2 28n'abawa omukisa, ng'agamba nti:
“Muzaale mwale,
mujjuze ensi, mugifuge.
Mulabirirenga eby'omu nnyanja,
n'ebibuuka mu bbanga
n'ebiramu byonna
ebyetawulira ku nsi.”
29Katonda n'agamba nti: “Mbawadde ebimera byonna ebiri ku nsi, ebibala ensigo, era n'emiti gyonna egibala, bibeerenga emmere yammwe. 30Ensolo zonna n'ennyonyi nziwadde omuddo n'amakoola, bibeerenga emmere yaabyo.” Ne kiba bwe kityo. 31Katonda n'atunula ku buli ky'akoze, n'alaba nga kirungi nnyo. Ne buziba, ne bukya. Olwo lwe lunaku olw'omukaaga.


text:
Bya Davis Ddungu
Ministry y’eby’obulamu mu Uganda n’ekitongole kya America ekivujjirira eby’obulamu ekya USAID, batongozza kawefube atuumiddwa “Time Up HIV”, agendereddemu okulwanyisa siriimu n’okutema empenda ezinayamba Uganda okutuuka ku birooto byayo ebyokumalawo siriimu ng’omwaka gwa 2030 tegunayita.
Kawefube ono agendereddemu okulaga abantu nti akadde kaweddeyo okutuukiriza ekirooto bya Uganda byeyeyama okuteekesa mu nkola.
Wasigaddeyo kati emyaka 8 gyokka okutuuka mu 2030, ssonga esigadde emyaka 3 gyokka okutuuka kukirooto kya 2025 ekyokulwanyisa siriimu wakiri ebitundu 95%.
Ministry y’eby’obulamu egamba nti obulwadde bwa siriimu mu Uganda bukendeddeko okutuuka ku bitundu 5.4% okuva ku bitundu 6.2%, ssonga n’omuwendo gw’abafa ekirwadde kino gukendeddeko n’ebitundu 60%.
Abantu abakwatibwa akawuka buli mwaka omuwendo gukendeddeko okuva ku bantu 53,000 buli mwaka okudda ku bantu 38,000.
Minister w’ebyobulamu, Dr Jane Ruth Acheng abadde ku kitebe kya ministry y’eby’obulamu e Wandegeya mu Kampala enkya y’aleero nalabula nti newankubade obulwadde bukendeddeko banna Uganda tebasaanye kweyibaala.
Annyonyodde nti Uganda y’emu ku mawanga agasoose mu Africa okulwanyisa akawuka ka mukenenya, okutuuka okukakendeeza n’ebitundu 90%, abantu bamanyi bwebayimiridde, abali ku ddagala nabo bamanyi emisinde akawuka kwekasaasaanira mu mibiri gyabwe.
Omukungu amyuka avunanyizibwa ku by’obulamu mu kitongole kya USAID, Aleathea Musah, agamba nti gavumenti etadde nnyo essira kukulwanyisa Covid 19 neragajjalira endwadde endala naddala eya Mukenenya.


text:
Abayizi b’essomero lya St.Johns Progressive SS Kaliiro Lyantonde abeekalakaasa nebonoona ebintu bya bukadde 41, balagiddwa okusooka okuzisasula, balyoke bakkirizibwe okudda ku ssomero.
Mu lukiiko lw’abazadde n’abakulembeze ku district n’abakulira essomero basazeewo nti abayizi 30 abaakuliramu okwekalakaasa bakusasula emitwalo 200,000/= so ng’ate abayizi ba S4 ne S6 ab’ekisulo baakusasula emitwalo 100,000/=so nga ate abayizi abava ewaka abalenzi baakusasula emitwalo 50,000/= ate abawala baakusasula emitwalo 20,000/=.
Wiiki ewedde abayiI bekalakaawa mu kiro kya sunday ng’abayizi bagamba nti baalwawo okubaggulirawo geeti nga bava okusoma ekiro ‘preps’, ate abalala bagamba nti emmere eyafumbibwa kw’olwo yali mbi, waliwo n’abagamba nti mwalimu abaali besiye amagengere.
Omwogezi wa poliisi mu bendo-bendo lye Masaka Muhammad Nsubuga agamba nti okunoonyereza ku byaliwo kukyagenda maaso, era nti abaakuma omuliro mu kwekalakaaaa kuno baakuvunaanibwa mu mbuga za mateeka.
Ssentebe wa district ye Lyantonde era nga ali ku lukiiko oluddukanya essomero Fred Muhangi, asabye abazadde okwongera okubuulirira abaana babwe okubeera n’empisa okwewala okuleeta emize emibi mu ssomero.
Abayizi ababadde baggalirwa mu buduukulu bwa police baayimbuddwa ku kakalu ka Police.
Balagiddwa okweyanjula ku police ng’ennaku z’omwezi 27 June,2022.
Ebyo nga biri bityo, waliwo abayizi 4 aba St.Gonzaga Kijjukizo nabo baggaliddwa mu nkomyo, nga kigambibwa nti baakuba era nebalumya omukuumi w’essemero.


text:
Bwnayima y’esente z’eminyeeto okubuzibwaho omu muringo gwekishobobo abeebembezi ba Lyantonde batireho hururu y’okuhiiga eminyeeto egi, habairemu okukora enkiiko z’amagomborora, okucondooza n’okuboogoshera ogw’enyabushatu.
Hoona ebyo bikiri aho, bamwe omu minyeeto nibetomboitira gavumenti, obwe barikugira ngu sente ezi n’obuziraabe zinyagirwe, ngu nabwe zikazamu okugwera orubaju , zaheebwa abataribo abiingi baarugiramu aho.
Kandi endiijo nshonga ekizireyo okwerariikiriza abantu n’okugira ngu gavumenti ijo ekabaha esente ezirikwingana (8.4m) ngu kwonka zaaburira omu gw’enyamurimi, obwahati amashomero gaabo nigareebeka nk’agaateirwe Saba-Saba za Bin-Laden, enjura kw’erikugwa abashomesa n’abeegi babura obutooro.
Ebiindi bibiina bikahinduka esitooha n’ebitara by’abashomesa, nimwe barikubiika emisharuuro yaabo.We Alfred Mutebi, nk’omuhandiiki w’eby’obwegyese, ahamize butunu ngu buzima esente ezi ziriho.
Nabwanyima, Inginiya wa District egi, Robert Mwesigye, ahigire abeebembezi okwemanyiza kuraambura emirimo ekozirwe, baitu kutari kushitama omu ma hofiisi kwoonka ngu bategyerize emishaara.
Zimwe aha sente z’eminyeeto ezibaatsize kureebekaho nizingana aha miriyooni 14 zoonka aha miriyooni 39.
GAASHAKWA SANDE K. WILLIAM


text:
Ministry yekikula kyabantu etaddewo ngennaku zomwezi 25 olwokusatu lwa sabiiti eno ngennaku zomwezi 27 olwokutaano, ngennaku ez’okuwandisizaako abakozi bakinoomu abatali mu bibiina byabakozi ebiwandiise ebimanyiddwa mu ggwanga, nga kino kikoleddwa okusobozesa abakozi bano nabo okweetaba mu kulonda kwababaka abakiikirira abakozi mu Parliament .
Uganda erimu emikago esatu egigatta ebibiina byabakozi ebiwandiise, okuli Central organisation of trade Union COFTU, National union of Trade Union NOTu saako Finance and Allied workers union
Coftu erimu ebibiina 10 songa Notu erimu ebibiina 33 songa Finance and Allied workers union erimu ekibiina kyabakozi 1.
Omuteesiteesi omukulu mu ministry yekikula kyabantu Aggrey Kibenge asinzidde ku media center mu Kampala, naagamba nti mu mwaka 2015 bwaaliwo enkyuukakyuuka mu tteeka erifuga okulondebwa kwabakozi mu palament, abakozi abateegattira mu bibiina ebiwandiise nebakkirizibwa nabo okweetaba mu kulonda kwabakiise baabwe mu palament, kibadde kikakata ku ministry yekikula kyabantu okunoonya abakozi abo abateegattira mu bibiina biwandiise okubawandiika okufuna alijeesita yaabwe nabo basobole okwetaba mu kulonda.
Aggrey Kibenge agambye nti ngennaku zomwezi 25 ne 27 sabiiti eno ,ministry yekikula kyabantu egenda okuwandiisa abakozi bano ku magombolola ,town council’s ,ne munisipaali.
Aggrey Kibenge agambye nti ngennaku zomwezi 4 december abakozi abanaaba bawandiikidde bebajja okweerondamu abantu 10 bebanaasindiika ku districts okweerondamu era abakiise 10 mu buli region 4 ezikola eggwanga, okufanamu abakiise 40 abaneegatta ku bibiina byabakozi ebiwandiise okulonda ababaka ba paalament
Okusinziira ku Aggrey Kibenge ,abakozi bokka abagenda okuwandiikibwa bateekwa okuba nendaga muntu zeggwanga ,nga balina contract za kampuni zebakolera ,songa balonzi nga ku alijeesita yeggwanga eyabalonzi kwebali, naagamba nti abatalina ebyo ssi bakuwandiisibwa
Ministry yekikula kyabantu mubeera eno esabye ba Town clerk ,ba city clerk ,Ssenkulu wa KCCA neba COA okutwaaliza awamu okukola ku nteekateeka yokuwandiisa abakozi bano abateegattira mu bibiina byabakozi ebiri mu mikago okuki Coftu,Notu ,ne Finance and Allied workers union


text:
Pulezidenti Yoweri Kaguta Museveni; “Abo bonna abawakanya ddiiru y’emmwaanyi, beebo abataagaliza Afirika kukulaakulana yadde. Ndi mwetegefu okutuula n’abalimi b’emmwaanyi twogere. Bwemuba mwagala kuzongerako mutindo nja kubawagira, naye bwemuba mwagala kubeera baddu sijja kubawagira.”
- Muddeyo musomese abaana b’Eggwanga – Pulezidenti Museveni
- Abadde agezaako okubba bamukubye essasi mu butuuliro
- Omuvubuka afiiridde mukugezesebwa okuyingira UPDF
- Pulezidenti Museveni asisinkanye aba UNATU
- Abakozi ku ssamba y’amajaani e Bushenyi bekalakaasizza
- Spice Diana jangu obitebye – Poliisi
- Katikkiro agenze Ssese kubunyisa njiri ku mukenenya
- Ssaabasajja Kabaka asiimiddwa ekitongole kya UNAIDS


text:
Omuliro okutanamanyika kweguvudde gukutte ekisulo ky’ abaana abalenzi aba S1 ne S2 ku ssomero lya Mbarara Secondary School erisangibwa mu kibuga Mbarara. Omuliro gutandise enkya ya leero ng’ abayizi bonna bali mu bibiina era tewali muyizi yenna akoseddwa wadde ng’ebintu by’abayizi ebisinga bisaanyewo.
Omwogezi wa @Uganda Police Force ow’ettunduttundu ly’e Rwizi, Samson Kasasira ategeezezza nti ekiviiriddeko omuliro guno tekinategeerekeka wabula nga Poliisi ebakanye negweyagunjukira ogwokunoonyereza ku kiki ekivuddeko omuliro guno.
Mukiseera kino abayizi abava ewaka balagiddwa okuda ewaka nga essomero bwerilaba eky’okuzaako.


text:
3167 Views
Intro Mudra Nessim Pan Vinka Nessim Pan Production Verse I - Vinka Kati mbuulira bye mbeera nkola Nkyayisa ebikusumbuwa Leka nnyumise ebyali byalema Kansuubire ssikusumbuwe Tonsangeko wadde n’ebbala Guno omukwano nze ngwesiga Bridge Ng’omukwano guno Ng’omukwano guno Babe laavu eno Babe laavu eno Ng’omukwano guno Ng’omukwano guno nfa Babe laavu eno Babe laavu eno oh ooh Chorus Wabula kimuli kyange Ngya kwagala mpite we ntuuka Kimuli kyange Ssiikugabanenga ne bwe ndwala Kimuli kyange Ngya kwagala mpite we ntuuka Kimuli kyange Sembera mpunye ku kaloosa Verse II - Mudra Ebisenge by’omutima gwo Njagala bibe nga byetaaya Kuba omutima gwange Wano mpulira nnyo nga nkwetaaga Oli muzibu nnyo okusanga Oyakaayaka nga ttaala Onkuumira mu ssanyu babe Ndaba twesaana Bridge Ng’omukwano guno Ng’omukwano guno Babe laavu eno Babe laavu eno Ng’omukwano guno Ng’omukwano guno nfa Babe laavu eno Babe laavu eno oh ooh Chorus Wabula kimuli kyange Ngya kwagala mpite we ntuuka Kimuli kyange Ssiikugabanenga ne bwe ndwala Kimuli kyange Ngya kwagala mpite we ntuuka Kimuli kyange Sembera mpunye ku kaloosa Verse III Ah see the boy dem pretty, pretty, pretty Pretty, pretty, pretty Ah see mi boy dem pretty, sweetie, pretty Sweetie, pretty, pretty Baby if am in love am into you Kyengamba darling am into you Preserve the words as I come to you Nkugambye laavu lino ddogo Naye mbuuza owaaye Olijja gyendiba nga nkuyise gwe owaaye? Onnyambanga bwe nkuyita Chorus Wabula kimuli kyange (eeh eeh) Ngya kwagala mpite we ntuuka (babe) Kimuli kyange (kimuli kyange eeh) Ssiikugabanenga ne bwe ndwala Kimuli kyange (Nessim Pan) Ngya kwagala mpite we ntuuka Kimuli kyange (eeh eeh) Sembera mpunye ku kaloosa Anyone fi di mention na na na
Advertisement
Kimuli Kyange Remix featuring Vinka | Mudra
3168 Views
Kimuli Kyange | Mudra
1906 Views
Kola | Daddy Andre
1354 Views
Oba Onfuna [Owebina] | Fixon Magna
1084 Views
Akageri featuring Recho Rey | Aybrah
2708 Views
Glorify You | Irene Namubiru
416 Views
Ntibula | Martha Mukisa
4566 Views
Personal | Zuli Tums
1137 Views
Advertisement


text:
16
Embaga ey’Okuyitako
1 Ojjukiranga omwezi ogwa Abibu ng’ogukwatiramu Okuyitako kwa Mukama Katonda wo, kubanga ekiro mu mwezi gwa Abibu, Mukama Katonda wo mwe yakuggyira mu nsi y’e Misiri. 2 Onooleetanga ekiweebwayo eri Mukama eky’Okuyitako, ng’okiggya mu ggana lyo, ne mu kisibo kyo mu kifo Mukama ky’anaabanga yerondedde nga kye ky’okubeerangamu Erinnya lye. 3 Tokiryanga na mugaati omuzimbulukuse. Onoomalanga ennaku musanvu ng’emigaati gy’olya si mizimbulukuse, gye migaati egy’okulaba ennaku, kubanga mu Misiri wavaayo mu bwangu, bw’otyo olyokenga ojjukirenga, mu nnaku zonna ez’obulamu bwo, olunaku lwe wasitulirako ng’ova mu nsi y’e Misiri. 4 Tewaabeerengawo asangibwa na kizimbulukusa mu nsi yo yonna okumalanga ennaku musanvu. Ennyama gy’onooteekateekanga, ey’ekiweebwayo, akawungeezi ku lunaku olw’olubereberye teesigalengawo kutuusa nkeera.
5 Tokkirizibwenga kuweerangayo mu bibuga byo Mukama Katonda wo by’akuwa, ekiweebwayo eky’Okuyitako, 6 wabula onookiweerangayo mu kifo Mukama ky’anaabanga yeerondedde eky’okubeerangamu Erinnya lye. Eyo gy’onooweerangayo Okuyitako akawungeezi ng’enjuba egwa, ng’ojjukiranga olunaku lwe wasitulirako ng’ova mu nsi y’e Misiri. 7 Onoofumbanga okuyitako okwo n’okuliira mu kifo Mukama Katonda wo kye yeerondera. Enkeera onoddangayo mu weema yo. 8 Onoolyanga emigaati egitali mizimbulukuse okumala ennaku mukaaga, kyokka ku lunaku olw’omusanvu kunaabanga kukuŋŋaana mu maaso ga Mukama Katonda wo okumusinza; tolukolerangako mulimu gwonna.
Embaga ey’Amakungula
9 Onoobalanga wiiki musanvu okuva ku kiseera lw’onookungulanga emmere ey’empeke okuva mu nnimiro yo omulundi ogusooka. 10 Kale nno onookwatanga Embaga ya Wiiki ezo ng’oleetera Mukama Katonda wo ekiweebwayo ekya kyeyagalire ekinaavanga mu ngalo zo, ng’emikisa bwe ginaabeeranga Mukama Katonda wo gy’anaabanga akuwadde. 11 Onoosanyukiranga mu maaso ga Mukama Katonda wo mu kifo ky’anaabanga yeerondedde okubeerangamu Erinnya lye. Onoosanyukanga ne batabani bo, ne bawala bo, n’abaweereza bo abasajja, n’abaweereza bo abakazi, n’Omuleevi anaabeeranga mu bibuga byo, ne munnaggwanga ne mulekwa, ne nnamwandu abanaabeeranga mu mmwe. 12 Ojjukiranga nga bwe wali omuddu mu nsi ey’e Misiri, osaana ogonderenga ebiragiro ebyo n’obwegendereza.
Embaga ey’Ensiisira
13 Onookwatanga Embaga ey’Ensiisira okumala ennaku musanvu ng’omaze okuyingiza ebyamakungula byo okubiggya mu gguuliro, ne wayini ng’omuggye mu ssogolero lyo. 14 Onoojaguzanga ng’oli ku Mbaga eyo, ggwe, ne mutabani wo, ne muwala wo, n’omuweereza wo omusajja, n’omuweereza wo omukazi, n’Omuleevi, n’omunnaggwanga, ne mulekwa, ne nnamwandu, abanaabeeranga mu bibuga byo. 15 Onoomalanga ennaku musanvu ng’ojaguza ku Mbaga eyo mu maaso ga Mukama Katonda wo mu kifo Mukama ky’aneeronderanga. Kubanga Mukama Katonda wo anaakuwanga omukisa mu bibala byonna eby’amakungula go, ne mu mirimu gyo gyonna gy’onootuusangako engalo zo, essanyu lyo bwe lityo linaabanga lijjuvu.
16 Abasajja bonna mu mmwe banaakuŋŋaananga emirundi esatu buli mwaka, mu maaso ga Mukama Katonda wo, mu kifo ky’aneeronderanga, ku Mbaga y’Emigaati Egitali Mizimbulukuse, ne ku Mbaga eya Wiiki Omusanvu, ne ku Mbaga ey’Ensiisira. Tewaabengawo n’omu anajjanga engalo enjereere awali Mukama. 17 Buli omu anaaleetanga ekirabo kye ng’obusobozi bwe bwe bunaabanga, nga bwesigamizibwa ku mikisa Mukama Katonda wo gy’anaabanga akuwadde.
Abalamuzi
18 Onoolondanga abalamuzi n’abakulembeze mu bantu, mu bika byo byonna, mu bibuga byo byonna, Mukama Katonda wo by’akuwa, baweerezenga abantu nga babasalirawo ensonga zaabwe nga tebasaliriza. 19 Obeeranga n’obwenkanya, era tobanga na kyekubiira ng’osala emisango. Tolyanga nguzi, kubanga enguzi eziba amaaso g’omugezi era ebuzaabuza ebigambo by’abatuukirivu. 20 Ogobereranga bwenkanya bwokka olyoke olye ensi Mukama Katonda wo gy’akuwa.
Obutasinzanga Bakatonda Balala
21 Tosimbanga miti gya kusinza okumpi n’ekyoto ky’onoozimbiranga Mukama Katonda wo; 22 wadde okuyimirizangawo empagi ey’amayinja ey’okusinzanga; kubanga ebyo byonna Mukama Katonda wo tabyagala abikyayira ddala.


text:
Amawulire
Aba FDC balumbye Museveni kunsimbi za Parish Model
Ivan Ssenabulya
August 23rd, 2021
Bya Damali Mukhaye,
Ekibiina kye byobufuzi ekya FDC kilumbye omukulembeze weggwanga YK Museveni olwokusaba palamenti eyise akasse kalamba akensimbi ziyambe mu kuvujirira entekateka ye eyokukulakulanya emiruka emanyiddwa nga parish development model
Bweyabadde asisinkanye ababaka ba palamenti abakabondo ka NRM ku kisaawe e Kololo Museveni yasaba ababaka bano okuwagira entekateka eno obulungi.
Wabula mu kwogerako ne bannamawulire ku kitebe kye kibiina e Najjanankumbi, omwogezi wa FDC Ibrahim Ssemujju Nganda alabudde ababaka ba NRM ne palamenti okutwaliza awamu obutagezako kwononoona nsimbi za muwi wa musolo mu bintu ebitatekeddwatekeddwa bulungi
Ssemujju, agamba nti eggwanga terinasimatuka bufere obweyorekera mu pulogulamu ye Emyooga kyokka kyewunyisa okulaba nti pulezidenti avudeyo ne ntekateka endala.


text:
Omuliro ogutanategerekeka kweguvudde gusanyizzawo ebintu by’abayizi be ssomero Pallisa girls primary school,lisangibwa mu town council ye Pallisa.
Omuliro guno gutandise ku saawa bbiri n’ekitundu ezekiro ky’olwokubiri, gusanyizaawo ebintu by’abayizi okuli engoye, ebitabo, amasanduuku, ebitanda, nekalonda omulala gwebabadde bakozesa.
RDC we Paliisa Magid Dhikusoka eranga yavunanyizibwa ku butebenkevu mu district eno,agambye nti wadde police eyambye okuguzikiza, ebintu by’abayizi bingi bisanyeewo.
Abakulira essomero tebanabaako kyeboogera ku muliro guno.
RDC Dhikusoka alagidde police enoonyereze ekiviiriddeko omuliro guno, nagamba nti guno mulundi gwakubiri mu myezi etaano gyokka, ng’essomero lino likwata omuliro.
Tewali muyizi atusiddwako bisago, bonna babadde mukusoma okwakawungeezi okumanyiddwa nga ‘preps’


text:
Tulina obukugu n’obusobozi okukuwereeza ekisinga nga tusinziira mu kifo kyonna mu Kampala, tulina abawereeza abakyasinze, tukola pulogulaamu ez’okukubaganya ebirowoozo ezikyasinze ezikukwatako era ezitegekeddwa n’ekigendererwa okuzimba n’okutumbula omukyala.
Tulina enkola ezisoboka era ezija mu nsawo yo, saako pulogulaamu eziyigiriza era ezisobola n’okweyambisibwa ebibiina byobwankyewa.
Ffe abakutegekera olusisira lw’ebyobulamu olwa Mama Wange Health Camp, olwa buli mwaka mwetukolaganira n’ebitongole ebyenjawulo ebiddukirira abantu, gamba ng’okugaba omusaayi n’ebirala.
Tusange ku Airtel House,
Pulooti 40 Wampeewo ku Avenue,
mu maaso ga Hotel Africana.
RATE CARD


text:
Abaali abatuuze ku ttaka lya Nakawa Naguru Estate bagala government ebaliyirire obukadde bwa sh 50 buli omu, oba ebaweemu yiika 30 ez’ettaka eddala balyekulakunyize.
Ssentebe w’ekibiina ekigatta abaali abatuuze ku ttaka ekya Naggulu-Nakawa Registerd Tenants Association Simon Barigo, abadde alabiseeko mu kakiiko ka parliament akatekebwawo okunonyereza ku nsonga ze ttaka lino, nayanjula ebyetaago byabwe.
Barigo ategezeezza ababaka nti mu mwaka gwa 2018 olukiiko lwaba minister lwayisa ekiteeso nti buli eyali omutuuze ku ttaka lino aweebwe obukadde bwa shilling 17, kyokka n,okutuusa kati kino tekikolebwanga kyakoma mu bigambo.
Barigo agamba nti abatuuze abasengulwa mu kifo kino baali bawera 1,747.
Kati bagala government ebaweemu obukadde 50 mu nnyumba zabwe ezasendebwa.
Ekya sente bwekiba tekisobose wakiri governmenr ebaweemu ettaka lya yiika 30 nga liri kumpi ne Kampala bezimbire amayumba amalala.
Mu mwaka gwa 2007 government yakola endagaano ne kapuni eyo bwanannyini eya Opec prime properties, okukulakulanya ekifo kino.
Kampuni eno yalina okuzimbaki amayumba, n’okukifuula ekibuga eky’omulembe ‘satellite city’ kyokka nokutuuka kati kino tekikolebwanga.
Barigo agamba nti abantu abasengulwawo bali mu mbeera mbi, kati emyaka gisoba mu 15 government tenaba kubazimbira.
Omubaka akiikirira abantu ba Nakawa west Joel Ssenyonyi asabye parliament ewagire ekiteeso kya bantu bano bawebwe obukadde 50, mu kifo kye 17 nti kubanga wayiseewo ebbanga ddene.


text:
Amawulire
Denmark ewadde Uganda eddagala eddala
Ivan Ssenabulya
December 23rd, 2021
Bya Ritah Kemigisa
Uganda eriko eddagala eddala erigema ssenyiga omukambwe lyefunye, enkata okuva mu gavumenti ya Denmark.
Kuno kuliko doozi emitwalo 48 mu 4,000 eryekika kya Moderna nga lyakutuuka kuno nga 30 Decemba.
Kino kitundu ku ddagala doozi awamu emitwalo 74 mu 2,000 bano lyebawadde Uganda okulwanyisa ssenyiga omukambwe.
Eddagala eryasooka doozi emitwalo 25 mu 8,000 erya Oxford-AstraZeneca lyatuuka nga 14 Decemba.
Eddagala lyonna lijjira wansi wa COVAX facility
Omubaka wa Denmark mu Uganda, Nicolaj Petersen agambye nti obuyambi buno, bwankizo nnyo mu kulwanyisa COVID-19.


text:
Ssaabasajja Kabaka Ronald Muwenda Mutebi II, asiimye n’alonda Abaami b’amagombola abaggya awamu n’abamyuka baabwe mu kaweefube w’okwongera okutumbula entambula y’emirimu mu ggombolola ez’enjawulo.
Kino kibikkuddwa Katikkiro wa Buganda, Charles Peter Mayiga mu lukiiko lwa bannamawulire lw’atuuzizza mu Bulange e Mmengo ku Lwokubiri.
“Twebaza Beene kubanga atwongedde amafuta mu ntambuza y’emirimu ya gavumenti ez’ebitundu. Twebaza Abaami b’amagombolola n’abamyuka abawummudde olw’obuweereza obugasse ettoffaali ery’omuwendo ku Buganda okuva lwe baalondebwa nga 19/ Ntenvu /2014.”
Okusinziira ku Katikkiro Mayiga, bano baali mpagi mu kaweefube w’ettoffaali, Oluwalo lwaffe be baatuuka nju ku nju era n’Emmwanyi Terimba awamu ne Bulungibwansi, n’emirimu emirala bagikoze n’obuteebalirira.
Mukuumaddamula Mayiga abalidde Obwami abasibidde entanda okumanya nti obuweereza ewa Kabaka tebuyimirira era balina okutandikirawo emirimu era n’asaba abawummuziddwa obutasuulirira mirimu gya Kabaka.


text:
OMUSUMBA Aloysias Bugingo ow’ekkanisa ya House of Prayer Ministries esangibwa e Makerere Kikoni yekokkodde akulira ekitongole kya mawulire ki Nation Media Services Kin Kariisa gwagamba nti munyarwanda munne naye asusse okumunafuya n’okumusojja.
Bugingo agamba nti ekyamazima teyegaana Ggwanga lye musajja munyarwanda era nga ne Kariisa kye kimu nti naye okusinziira engeri ebitongole bye (Kariisa) ebyamawulire gye bimukubamu emuletera okwebuuza oba ddala bombiriri banyarwanda.
“Kariisa njagala nkusisinkanemu ombulire kiki kye nakukola okutuuka okunafuyanga bwotyo, era kati Frank Gashumba gwe ngenda okutumayo amumbulize kubanga yatukulira nga Abavandimwe, njagala amubuuze Muvandimwe munno Bugingo omwagazaaki??
Ekyamazima ffenna nze Kariisa tulina abantu baffe wano ne Rwanda naye omusajja ansobedde buli bwe nfuna obuwanguzi afuba nnyo okubunafuya oba kiki???
Nze sinoonya mirimu oba alowooza nti nja kugenda musabe okukola ewuwe nedda, nze ndi musajja akozesa abantu ate abaasoma emirimu nagiteeka wo dda.
Bulijjo mugamba nti saasoma, kati nsomye mazeeko bantikkidde era ne muvaayo ne mugamba nti bye nasomye tebiriiyo, mwerimba nze wendi ate sigenda” Omusumba Bugingo bwe yagambye bwe yabadde abuulira ku sande wakati mu bakkiriza abaabadde bazze okujagulizaako oluvanyuma lw’okumaliriza emisomo.
Bino byonna okuvaayo kiddiridde Omusumba Bugingo okutikkirwa Diguli mu bye ddiini okuva mu Ttendekero lya Kayiwa International University ku lw’okutaaano oluyise.
Oluvanyuma lw’omukolo gwa matikkira walabiseewo ekiwandiiko ekyatambudde ku mikutu gya mawulire ne mitimbagano nga kilaga nti ekitongole kye by’enjigiriza ebyawaggulu kyabadde tekimanyi Ttendekero lya Kayiwa nga elirina ebisanyizo by’okugaba amabaluwa agali ku ddaala lya waggulu.
Oluvanyuma omwogezi we kitongole kya National Council for Higher Education Saul Waigolo yavuddeyo ne yegaana ekibaluwa kye yagambye nti ssi kya kitongole era nakakasa nti ettendekero lya Kayiwa limanyiddwa era lirina ebisanyizo ebijjuvu.
Do you have a story in your community or an opinion to share with us: Email us at editorial@watchdoguganda.com


text:
Obwa Kabaka bwa Buganda bwongedde okulambika ku bikwata ku kitongole ekivunaanyizibwa ku by’ettaka ki Buganda Land Board nti kiriwo mu mateeka, era nebulabula bonna abalowooza nti kiriwo mu bukyamu nti begendereze kubanga waliwo ababawabya.
Gyebuvuddeko President Museveni yawandiikira abakunzi ba NRM ngábalagira okusomesa abantu ku mirimu gyékitongole kino,ngálumiriza nti kirimwo mu bukyamu.
Katikkiro wa Buganda Charles Peter Mayiga abadde mu Bulange Mengo ku mukolo gw’okutikkula oluwalo lwange n’akikkaatiriza, nti emirimu gya Buganda Land Board girambikiddwa bulungi mu ssemateeka w’eggwanga, etteeka ly’ebyettaka, n’etteeka erifuga zi kampuni n’ebitongole era nti yawandisibwa mu mateeka era yayita mu mitendera gyonna egirina okugobererwa okuwandiisa ebitongole, awamu n’etteeka eryakomyawo Obwakabaka.
”Buganda Land Board yateekebwawo Ssabasajja Kabaka ng’asinziira mu buyinza bwe bwalina mu nnono ne mu buwangwa” . Katikkiro Mayiga bwakkaatirizza.
Mu ngeri y’emu Katikkiro asabye gavumenti okulaga bannayuganda abatta abantu babwe mu kwekalakaasa okwaliwo nga 18 ne 19 mu mwezi gwa museenene 2020 lwebakwaata omukulembeze wa NUP Robert Kyagulanyi Ssentamu bweyali atalaaga eggwanga okunoonya akalulu, nti kubanga abafiirwa abantu babwe betaaga obwenkanya.
Era avumiridde abakuuma ddembe okutta abantu abateberezebwa okuzza emisango naddala abasiraamu nagamba nti kireseewo obunkenke mu ddini yóbusiraamu nókweraliikiriza bannayuganda.
Katikkiro era asabye gavumenti okukolera awamu nóbwa Kabaka mu kulwanyisa obwaavu nókwongera amanyi mu kugema abantu eggwanga lisobole okuggulwaawo abaana baddemu okusoma obulungi ku masomero.
Abaleese oluwalo mubaddemu abe ssaza Kyaggwe, Kyadondo, Busiro, Mawokota nábantu ba ssaabasajja okuva musaza lya New England e Boston mu America ng’omugatte baleese bukadde bwa shs ataano mu bubiri mwémitwalo abiri mumusaanvu mwénkumi bbiri (52, 272,000).
Minister wa gavumenti ezébitundu era avunanyibwa ku ntambula zómutanda oweek Joseph Kawuuki asabye ababaka ba palamenti okusoosowaza ennyo ensonga za Buganda neyebaza nábantu ba Kabaka abafuddeyo mu kuzimba obwa Kabaka.
Abamu ku bakiise embuga kubaddeko omubaka wa Mukono North Kiwanuka Abudallah Mulima mayuuni, omubaka wa Busiro north Paul Nsubuga, omubaka omukyala owa Wakiso Betty Ethel Naluyima, nómubaka wéntebe Michael Kakembo.


text:
Endagabwolekero
Endagabwolekero[1][2] eba nnyanguyirizi[3] eraga obwolekero okusobola okulaga ebiseyeeya mu bwengula nga ennyonyi, ku mazzi nga emmeeri n'amaato, ne kuttaka nga emmotoka n'abantu abatambuza ebigere obwolekero[4] obutuufu bwe baba betaaga okukwata okutuuka gye balaga. Endagabwolekero ebaako nigina eziraga:
- Obukiikakkono[5] oba mambuka[6]
- Bukiikakkono owa buvanjuba[7]
- Obuvanjuba[8]
- Bukiikaddyo owa buvanjuba[9]
- Obukiikaddyo[10] oba maserengeta
- Bukiikaddyo owa bugwanjuba[11]
- Obugwanjuba[12]
- Bukiikakkono owa bugwanjuba[13]
Manya: Okusobola okumanya awali bukiikakkono[5] n'awali bukiikaddyo[10], obwenyi bwo butunuze buvanjuba (enjuba gy'eva), omukono gwo ogwa kkono gye gutunudde we waba obukiikakkono[5] ate omukono gwo ogwa ddyo gye gutunudee we wali obukiikaddyo[10]. Enkoona yo gy'etunudde we waba obugwanjuba[12].[2]


text:
907 Views
Intro Diana... Diana... Diana Champion Moskhan Respect to the general... Philly Bongole Lutaya Gwe wange era gwe gwenalonda Nebwekiribaki no no sirikuleka Kanjatule mumaso gabanji Gwe wange era nze wuwo Oba bwaavu obano bwebugagga Naberanga nawe kuba gwe gwenalonda Okufa kwekuli twawula Gwe wange era nzewuwo Tuyambaganenga Diana wulila olwalelo Leka nkukuume nganaawe Diani bwonkuuma Nakulonda mubanji Diani babirye omulongo wowo Leka nkutwale mama ewange Omutima gunbeere munteeko Mwatu mweenya nzendabe akazigo Tambula ndabe ebitumbwe Simanyino mama Wotoli Diani ndibeera wa Simanyi obiwulira Diani njazika ku matu go Akazigo mumanyo bwoseka bwoti mpulira fniirawo Leka nkutwaale mama ewange Nkakasa oja kweyagala Tuyambaganenga Diani wulira olwalelo Leka nkukuume nganaawe Diani bwonkuuma Nakulonda mubanji Diani babirye omulongo wowo Leka nkutwaale mama ewange Mutima gunbere munteeko Mwatu mweenya nzendabe akazigo Tambula ndabe ebitumbwe Simanyino maama Wotoli Diani ndibeerawa Simanyi obiwulira Diani njazika ku matu go Kazigo mu manyo bwoseka bwoti mpulira fniirawo ho ho Leka nkutwale mama ewange Nkakasa oja kweyagala Nkwelondeyo mubalungi olutotto Mpadde nobweyamu sirikuleka Ye aliba ani, alikundesa Diani Newadeyo maama, naagondanga Nakugondera nga Diani babirye omulongo Iye maamaye npa omutima Iye maama ye npa omutima ngutwaale Kyenkusaba nze ompenga obweyamu (Diani) Tonvenga kulusegere Nebwengenda wa njagala okudda ng'awooli Mukwano gwange Oh Diani Iye maamaye npa omutima Gumpe ngutwaale Iye maama ye npa omutima ngutwaale Ngansobeza kiriza bwenenenyanga (Babirye) Diana You woman of all generations Laba olinga eyasimatuka e Puertorico
Advertisement
Diana | Champion Moskhan
908 Views
Kola | Daddy Andre
1249 Views
Oba Onfuna [Owebina] | Fixon Magna
1037 Views
Akageri featuring Recho Rey | Aybrah
2700 Views
Glorify You | Irene Namubiru
409 Views
Ntibula | Martha Mukisa
4556 Views
Personal | Zuli Tums
1133 Views
Advertisement


text:
Amawulire
Abasubuuzi bogedde ku tteeka lya Landi Loodi nábupangisa
Ivan Ssenabulya
June 11th, 2022
Bya Rita Kemigisa,
Abasuubuzi bómu kampala abakakalabiza emirimu gyabwe mu akeedi bawakanya etteeka erikwata ku land loodi nómupangisa elyayisibwa.
Omukulembeze weggwanga gye buvudeko yatadde omukono ku mateeka 8 nga ne lino mwolitwalidde.
Mu tteeka lino omupangisa ne landiloodi batekeddwa okukola endagano nga omupangisa tanayingira nyumba.
Wabula sentebe wekibiina omwegatira abasuubuzi abakakalabiza emirimu mu bizimbe byomu akeedi ki Kampala Arcade Traders Association (KATA), Godfrey Katongole, yekokodde obumu ku buwayiro obuli mutteeka lino nga agamba nti bususuuta balandi loodi
Agambye nti sikyabwenkanya landiloodi okugoba omupangisa munju mu bbanga lya nnaku 30 nokutwala ebintu byómupangisa asobole okwesasula ensimbi ze ezobupangisa.
Katongole era ayagala akawayiro akawa landi loodi ebeetu okwongeza ensimbi zóbupangisa ne bintu 10% obutasuka mwaka kakyusibwemu kuba waliwo ba landi loodi abapaluula ebisale


text:
Amawulire
BannaBuddu beesunze okulaba ku Mutanda
Ivan Ssenabulya
July 27th, 2021
Bya Gertrude Mutyaba ne Prossy Kisakye
Ng’amatikkira ga Ssaabasajja Kabaka ag’omulundi ogwa 28 gasembedde, banna Nkoni bali mu kwejaga okulaba nga baaniriza Omutanda mu kitiibwa mu kitundu kyabwe.
Waliwo betusanze ku miryango ejiyingira mu lubiri lw’omutanda e Nkoni awagenda okubeera amatikkira gano nga bakola butaweera okuzimba ebiyitirirwa Omutanda wanaayita.
Abatuuze be Nkoni batubuulidde essanyu lye balina okulaba nga bagenda kukyaza omutanda kyokka abamu nebennyamira nti bagenda kusubwa okumulabako newankubadde azze mu kitundu kyabwe.
Ssentebe w’egombolola ye kkingo mu district ye Lwengo Aloysius Kibira agamba nti bamaze okweteekateeka okwaniriza Ssaabasajja nga bamaze okukola bulungi bwansi okulaba nga baaniriza Magulu Nnyondo mu kitiibwa.
Mungeri yemu ekibiina kye byobufuzi ekya Democratic Party kyozayozeza Kabaka wa Buganda, Ronald Muwenda Mutebi 11 ol’wokutuuka ku matikirage agómulundi ogwa 28th.
Mu kwogerako ne bannamawulire ku kitebe kye kibiina mu Kampala, ssabawandiisi wa kanso ekola ku bannakibiina abali emitala wa mayanja era nga ye mubaka wa palamenti akikirira abé Bukoto central, Eng Richard Sebamala, agambye nti ekibiina kya DP kyetegefu olulwanirira ebirubirirwa bya Buganda ne nnono
Wabula alaze obwenyamivu olwa gavt okwagala okwefunza ettaka lya ssabasajja


text:
Amawulire
Ettaka 20% lyeririko ebyapa mu Uganda
Ivan Ssenabulya
September 24th, 2021
Bya Ndhaye Moses
Zzi banka banokoddeyo okusomozebwa kwobutabeera na biwnadiiko bimala nettaka okutali byapa nti kyekisinze okugotaanya obusubuzi bwamayumba gyebali.
Akulira Housing finance bank nga ye Micheal Mugabi agambye nti ettaka 20% lyokka lyeririko ebyapa mu Uganda erisgadde teririiko biwandiiko bitongole.
Ono asabye gavumenti okuwagira abantu okwongera okukakasa obwananyini ku ttaka lyabwe, mu buwandiike.
Mugabi yatadde omukono ku ndagaano nebitongole Habitat for Humanity nobwakabaka bwa Buganda, nga baliko amayumba agomulembe gebagenda okuzimbira abantu abetesobola.


text:
Minisita w’Ebyobulamu Dr. Jane Ruth Aceng Ocero avuddeyo navumirira ekyabantu abasazzeewo okukozesa kkeesi z’abafu okutiisatiisa omuwandiisi ow’enkalakkalira mu Ministry of Health- Uganda Dr. Diana Atwine, nagamba nti kino kijja kumulamu abasawo amaanyi.
Dr. Aceng agamba nti emirundi mingi Dr. Atwine afulumizza ensaasaanya y’ensimbi bagiraga nga kati yebuuza abekalakkaasa kiki ddala kyebaagala.
Dr. Aceng agamba nti yewuunya abantu okuba nga kino kyebalabye okubasasula olwokukola kyonna ekisoboka okulwanyisa okusaasanya kw’ekirwadde kya COVID-19. Nayongerako nti bwemuba mwagala embalirira mugisabe okusinga okukola ebikolwa nga ebyo.
Ye Omumyuuka w’omwogezi wa Uganda Police Force owa Kampala Metropolitan Police ASP Luke Owoyesigire agamba nti Poliisi yafunye okutemezebwako era abantu bakutandika okubakwata kuba babamanyi era baagala babuulire ekigendererwa kyabwe.
Share.


text:
Amawulire
Kooti egobye omusango gwa Abu Adidwa owa Bukooli South
Ivan Ssenabulya
September 15th, 2021
Bya Abubaker Kirunda
Omulamuzi wa kooti enkulu e Iganga, agobye omusango gwebyokulonda ogubadde guwakanya okulondebwa kwomubaka Abu Adidwa owa Bukkoli South mu disitulikiti ye Namayingo.
Omulamuzi Godfrey Namundi yagobye omusango ogwaloopebwa Steven Dede abadde awakanya obuyigirize bwe Adidwa eyamuwangula.
Omulamuzi agambye nti eyawaaba yalemereddwa okuleeta obujulizi obumatiza, okusazaamu okulonda okwali mu kitundu kino.
Alagidde Dede okuliwa eri gweyawawabira, ensimbi zaasasanyizza mu musango guno.


text:
Olubereberye
Essuula 39
Yusufu ne bamuserengesa mu Misiri; Potifali, omwami wa Falaawo, omukulu w'abambowa, Omumisiri, n'amugula mu mukono gw'Abaisimaeri, abaamuserengesa eyo.
2 Mukama n'aba wamu ne Yusufu, n'aba n'omukisa; n'abeera mu nnyumba ya mukama we Omumisiri.
3 Mukama we n'alaba nga Mukama ali naye, era nga Mukama amuwa buli kye yakola okuba n'omukisa mu mukono gwe.
4 Yusufu n'alaba ekisa mu maaso ge, n'amuweereza: n'amufuula omulabirizi w'ennyumba ye, ne bye yali nabyo byonna n'abiteeka mu mukono gwe.
5 Awo olwatuuka bwe yamala okumufuula omulabirizi w'ennyumba ye, era owa byonna bye yalina, Mukama n'alyoka agiwa ennyumba ey'Omumisiri omukisa ku bwa Yusufu: omukisa gwa Mukama ne guba ku byonna bye yalina, eby'omu nnyumba n'eby'omu nnimiro.
6 N'aleka byonna bye yalina mu mukono gwa Yusufu; n'atamanya kintu ekyali naye wabula emmere gye yalyanga. Era Yusufu yali mulungi, n'amaaso ge ga kusanyusa.
7 Awo olwatuuka oluvannyuma lw'ebyo, omukazi wa mukama we n’atunuulira Yusufu; n'ayogera nti Sula nange.
8 Naye n'agaana, n'agamba omukazi wa mukama we nti Laba, mukama wange tamanyi ebiri nange mu nnyumba, era yateeka byonna by'alina mu mukono gwange;
9 tewali ansinga nze obukulu mu nnyumba muno; so teyasigaza kintu obutakimpa nze wabula ggwe, kubanga oli mukazi we: kale nnyinza ntya okwonoona, okwenkanidde wano, n'okusobya ku Katonda?
10 Awo olwatuuka bwe yayogera ne Yusufu buli lunaku, n'atamuwuliranga, okusula naye, oba kubeera naye.
11 Awo olwatuuka mu biro ebyo n'ayingira mu nnyumba okukola emirimu gye; so nga siwali basajja ba mu nnyumba muli munda.
12 N'amukwatako ekyambalo kye ng'ayogera nti Sula nange: n'aleka ekyambalo kye mu mukono gwe, n'adduka, n'avaayo.
13 Awo olwatuuka, bwe yalaba ng'alese ekyambalo kye mu mukono gwe n'adduka n'avaayo,
14 n'alyoka ayita abasajja ab'omu nnyumba ye, n'abagamba nti Laba, yayingiza Omwebbulaniya okutuduulira; ayingidde gye ndi okusula nange, ne nkoowoola n'eddoboozi ddene:
15 awo olwatuuse, bw'awulidde nga nnyimusa eddoboozi lyange ne nkoowoola, n'alyoka aleka ekyambalo kye gye ndi n'adduka n'avaayo.
16 N'atereka ekyambalo kye ewuwe, okutuusa mukama we bwe yakomawo eka.
17 N'amugamba ng'ebigambo bino bwe biri nti Omuddu Omwebbulaniya gwe watuleetera yayingira gye ndi okunduulira:
18 awo olwatuuka, bwe nnayimusa eddoboozi lyange ne nkoowoola, n'alyoka aleka ekyambalo kye gye ndi, n'adduka n'avaayo.
19 Awo olwatuuka, mukama we bwe yawulira ebigambo bya mukazi we bye yamugamba nti Bw'atyo omuddu wo bwe yankolera; obusungu bwe ne bubuubuuka.
20 Mukama wa Yusufu n'amutwala, n’amussa mu kkomera, ekifo abasibe ba kabaka mwe baasibirwa: n'abeera omwo mu kkomera.
21 Naye Mukama n'aba wamu ne Yusufu, n’amulaga ebirungi, n'amuwa ekisa mu maaso g'omukuumi w'ekkomera.
22 Omukuumi w'ekkomera n'ateresa Yusufu mu mukono gwe abasibe bonna abaali mu kkomera; ne byonna bye baakola eyo, oyo ye yabikola.
23 Omukuumi w'ekkomera teyatunuulira kintu ekyali wansi w'omukono gwe, kubanga Mukama yali wamu naye; n'ebyo bye yakola, Mukama n'abiwa omukisa.


text:
Ekirwadde kya Cholera
Ekirwadde kya Cholera (Kkolera) abamu bakiyita Ekinyaga. Ekinyaga, ekimanyiddwa ennyo nga Kolera (Cholera), kirwadde ekikwata mu byenda nga kireetebwa obuwuka obuyitibwa Bacterium vibrio cholerae.[1]
Ekirwadde kino kigwa bugwi, era kirabikira mu bbanga eriri wakati w'ekitundu ky'olunaku n'ennaku ettaano nga kimaze okukwata omuntu. Ekirwadde kya Cholera kikosa bantu bokka; tekikwata bisolo birala, era omuntu afunye ekirwadde kino n'atajjanjabibwa, omubiri gwe guyinza okuvaamu liita z'amazzi eziri wakati w'ekkumi okutuuka kw'abiri (10-20) mu lunaku lumu! N'ekirala, singa Cholera ajja n'amaanyi ate n'atajjanjabwa ,asobola okutta abalwadde ebitundu ataano ku buli kikumi (50/100).
Obubonero bw'ekirwadde kya Cholera[kyusa | edit source]
- Okuddukana obutasalako (embiro); kuno kumalamu omuntu amazzi mu mubiri mu kabanga katono nnyo era n'omubiri ne gunafuwa.
- Okusesema n'okulumizibwa mu nnyingo z'omubiri.
Engeri Cholera gy'akwatamu[kyusa | edit source]
- Okusookera ddala ekirwadde kino kisaasaanyizizibwa mu mazzi agatali mayonjo (amacaafu) era n'emmere enkyafu, naddala nga bikwataganyeeko n'obubi bw'omuntu mu mbeera yonna ate nga n’obubi obwo bulimu obuwuka bw’Ekinyaga.
- Ebyokulya ebiva mu nnyanja/mu mazzi, agakwatiddwa obuwuka bwa Cholera, kyokka ne bitafumbibwa kuggya bulungi.
- Singa ekiddukano oba ebisesemye by'oyo alwadde Ekinyaga bigenda mu mazzi ate abalamu (abatabulina) ne babikozesa, olwo nabwo bakwatibwa Ekinyaga.
Okwewala Ekinyaga[kyusa | edit source]
- Okufumbira ddala ebyo byonna ebiyinza okuba nga byakwataganyeeko n'obubi bw'omulwadde oba byonna by'akozesezzaako, gamba ng'engoye ze, eby'oku buliri n'ebirala. Era engalo ezikutte ku mulwadde oba ebyo by'akozesa ziyina okutukuzibwa bulungi nga tukozesa eddagala eritta obuwuka obuleeta Ekinyaga gamba nga chlorine.
- Okutabula eddagala eritta obuwuka bw’Ekinyaga mw'ebyo omulwadde by'afulumya, gamba nga by'asesemye ne by'addukanye, bireme kwegatta mu mazzi gonna yadde ago aga wansi mu ttaka.
- Okulabula abantu, naddala awali oba awateeberezebwa nti waliwo amazzi agalimu obuwuka bw’Ekinyaga n'okubabuulira eky'okukola. Okugeza okufumba buli mazzi abantu abali mu kitundu ekyo ge bakozesa oba okuteekamu eddagala eritta obuwuka obwo bwe kiba kisoboka.
- Okufumba amazzi oba okugassaamu eddagala eritta obuwuka. Okusinga ennyo amazzi ag’okunywa galina okwegenderezebwa.
- Kisaana era okunaaba engalo ne ssabbuuni oba n'evvu ng'ovudde mu kaabuyonjo.
- Okutwaliza awamu, ekirwadde ky’EKinyaga kisobolera ddala okwewalibwa kasita tuba nga tukanyizza obuyonjo ku buli kimu kye tukozesa.
Ekinyaga mu Uganda[kyusa | edit source]
Ekinyaga mu Uganda kitogomya nnyo abantu. Kisinga kuyiikiriza bantu abali mu bitundu eby'ebibuga. Kyakusaalirwa nga mu bitundu by'ebibuga bya Uganda obukyafu mwe businga obungi. Kiri bwe kityo kubanga abantu bakwata bugi ebisaaniiko era n'empitambi (obubi) bamala gabusuulasuula. Abalala balya ebyokulya ebicaafu n'okunywa amazzi agatali mafumbe. Abamu amazzi baganywa tebamanyi nga banywa ago agatundibwa mu buveera wamu n'obutunda obukamule ng'ababitegese bamala gakozesa mazzi ge basanze.
Ekituufu kiri nti ekirwadde kino kisobola okwewalibwa bwe tuba nga obuyonjo tubukwasizza maanyi.


text:
Poliisi y’e Jinja ekutte abasajja babiri (2) ku misango gy’okwefuula abakozi mu kitongole ky’amasanyalaze ekya UMEME ne benyigira mu kubba mita za Yaka.
Abakwate abagamba nti bakozi ba UMEME kuliko Erick Kiyaga ne Derrick Obuddi nga bonna myaka 25, era bakwatiddwa ku kyalo Bwase mu Tawuni Kanso y’e Buwenge mu disitulikiti y’e Jinja.
Mu kukwatibwa, basangiddwa n’ebintu eby’enjawulo omuli ebiwandiiko ebiginjirire, waya za Solido, mita Box ez’enjawulo nga bali ku Pikipiki namba UFN 506E.
Ku kyalo Bwase, batuuse ne bategeeza abatuuze nti batumiddwa okukyusa Mita enkadde, bateekewo mita empya, kyokka abatuuze, webakoze okunoonyereza n’okwebuuza ne bazuula nti abantu abo, bafere ne batemya ku Poliisi.
Wabula ssentebe wa LC 3 mu tawuni Kanso y’e Buwenge Hassan Kinosa, awanjagidde abatuuze okwongera okuba bakalabalaba mu kitundu kyabwe, okwewala abafere, abayinza okudda mu kitundu kyabwe, okuddamu okubatigomya.
Ate James Mubi, omwogezi wa Poliisi mu bitundu bye Kira, agamba nti abakwate baguddwako emisango 2 omuli okwenyigira mu kubba n’okufuna ssente mu lukujjukujju.
Ate Poliisi mu disitulikiti y’e Luweero, etandiise okunoonyereza ku mmundu eyazuuliddwa oba ddala baludde nga begyeyambisa mu ngeri y’okumenya amateeka.
Emmundu ekika kya AK47 yazuuliddwa mu ffaamu y’omutuuze Kintu, ku kyalo Kyangabakama mu Tawuni Kanso y’e Kamira mu disitulikiti y’e Luweero olunnaku olw’eggulo ku Lwokubiri nga 30, August, 2022.
Yalabiddwa basikaali abaludde nga bakuuma ffaamu era amangu ddala baasobodde okutemya ku Poliisi y’e Kabunyata.
Wadde yabadde eziikiddwa mu ttaka yagiddwayo era yatwaliddwa ku kitebe kya Poliisi e Luweero okwekebejjebwa.
Okusinzira ku muddumizi wa Poliisi mu disitulikiti y’e Luweero, Living Twazagye, okunoonyereza okuzuula oba baludde nga bagyeyambisa mu kumenya amateeka, kutandikiddewo.
Twazagye agamba nti mu Luweero mubaddemu okubiisa emmundu omuli okulumba Mobile Money, amassundiro g’amafuta, okusuula emisanvu mu kubbo wabula okwekeneenya emmundu kutandikiddewo.
Ate abatuuze bawanjagidde ebitongole ebikuuma ddembe omuli Poliisi n’amaggye okunoonya abantu abakyamu abaludde nga beyambisa emmundu kuba singa tebazuulwa, bayinza okudda n’emmundu endala, okweyongera okubatigomya nga benyigira mu kubba n’okutta abatuuze.


text:
Uganda Police Force mu Disitulikiti y’e Amuria ekutte Michael Okurut 39 ngono yasiiwuuse empisa nakuba Omubeezi wa Minisita avunaanyizibwa ku byenguudo n’entambula Hon. Ecweru Musa Francis bweyabadde mu mmisa ku Ssande mu Ekereziya ya St. Michael Catholic Church, Wera Parish. Okusinziira ku Poliisi bwerinawo egamba nti Okurut yasembedde ku mmeeza entukuvu ng’abantu abalala naafukamira okufuna omukisa wabula oluvannyuma yasituse omulundi gumu nakuba Minisita oluyi vvamumba mu maaso ku katuuti weyabadde ayogerera wabula nga ekyaviiriddeko Okurut okukola kino tekinategeerekeka.
Share.